Османлије су такође у више наврата биле у опасности потпуног уништења од стране моћне Руске империје, чије су упаде у царство често спречавале остале европске силе. Један од ових напада био је Кримски рат, конфликт у коме су Руси имали намеру да од Турака отму чак и њихову престоницу, Цариград, али су их спречиле Британија и Француска. Руси су имали исте намере са Санстефанским споразумом 1878. године, али су остале силе, застрашене утицајем који би Русија добила на Црном мору организовали Берлински конгрес који је био доста блажи по Турке. Ово није био крај мука за пропадајуће царство које су остале силе потпуно разориле у наредном веку.